
Samfunnsansvarlige bedrifter – Bevisste ledere

KS Bedrift tilbyr, i samarbeid med konsulentselskapet Visindi, et lederprogram for ledere i KS Bedrifts medlemsbedrifter. Programmet fokuserer på deg og dine utfordringer i lederrollen – hverdagsledelse. 

Visindi har spesialisert seg på "den menneskelige faktoren" i lederskapet. Gjennom lederutviklings-programmet lærer du å designe og gjennomføre endringsprosesser. Vi vil i tillegg gi deg hjelp og støtte til å analysere komplekse situasjoner og velge den lederstilen som bidrar til ønsket resultat.

Programmet gjennomføres med fire fellessamlinger à to dager, samt individuelle ledersamtaler mellom samlingene. Metodikk på samlingene er en kombinasjon av faglige innlegg, plenumsdiskusjoner, gruppeoppgaver, trening og refleksjon.

Fra modell til menneske
I programmet kombinerer vi anerkjente lederteorier og -modeller med din preferanseprofil (Jungiansk Type Index). Denne unike koblingen mellom lederteori og lederatferd gjør deg som leder bevisst din "autopilot" i forhold til lederstil, kommunikasjon og motivasjon. Dette styrker den individuelle læringen og bidrar til ønsket atferdsendring.

Fra teori til praksis
I programmet reduserer vi gapet mellom teori og praksis ved å kombinere individuelle samtaler og arbeid med konkrete endringsprosesser i programperioden. Vi benytter de metodene som er mest effektive – rådgivning, veiledning, coaching og mentoring – samlet i den gode, profesjonelle dialogen. Vi er brennende opptatt av deg og din personlige utvikling som leder og hjelper deg med å holde fokus på egen læringsprosess og skape resultater over tid.

Påmeldingsfrist:	Torsdag 17. desember 2015

Oppstart:		Tirsdag 2. og onsdag 3. februar 2016

Dato for samlinger:
Samling 1:		Tirsdag 2. og onsdag 3. februar 2016
Samling 2:		Tirsdag 15. og onsdag 16. mars 2016
Samling 3:		Tirsdag 26. og onsdag 27. april 2016
Samling 4:		Tirsdag 14. og onsdag 15. juni 2016

Sted:
Fellessamlingene vil bli avholdt på Kringler gjestegård – et møtested i vakkert kulturlandskap, lokalisert 15 minutters kjøring fra Oslo Lufthavn Gardermoen.

Deltakeravgift:		NOK 74.500,- + mva. pr. deltaker

I prisen inngår:
· Fire fellessamlinger à to dager
· Oppfølging i programperioden i form av individuelle ledersamtaler mellom hver samling
· Preferanseprofil (Jungiansk Type Index) med individuell tilbakemelding

Deltakeravgiften faktureres med 50 % ved oppstart og 50 % etter samling 3.

Tilskudd fra OU-midlene er forhåndsgodkjent for programmets deltakere.
Tilskuddet tilsvarer ca. 2/3 av deltakeravgiften.

Tilkommer:
· Kost
· Losji
· Evt. reiseutgifter til/fra Kringler gjestegård

Pris for overnatting i enkeltrom inkl. frokost og 3-retters middag vil beløpe seg til NOK 1.370,- pr samling. Drikke kommer i tillegg. Konferansepakke inkl. lunsj dekkes av KS Bedrift.


Vil du vite mer om lederprogrammet, ta kontakt med en av oss.

	
Bjørg Åse Wølneberg
Rådgiver KS Bedrift
Mobil: 982 49 423
E-post: bjorg.ase.wolneberg@ks.no

www.ks-bedrift.no

	
Jenny Homme
Partner/Daglig leder Visindi AS
Mobil: 916 56 102
E-post: jenny.homme@visindi.no

www.visindi.no






For påmelding, ta kontakt med Visindi ved prosjektleder Stine Veila.
Mobil:		916 56 099
E-post:		stine.veila@visindi.no	

Ved påmelding har vi behov for følgende informasjon:
· Bedrift
· Navn
· Stilling
· Mobilnummer
· E-postadresse
· Kontonummer til bedrift for refusjon av deltakeravgift + evt. merknad for innbetaling


Det du er bevisst – kan du gjøre noe med! Det du ikke er bevisst – gjør noe med deg!

